text: বর্ণিল আলোয় আজাদি টাওয়ারে ফুটে উঠল ইরানের ইসলামি বিপ্লবের ইতিহাস | Urmedium
  Bangla Radio 4 views 09 February 2021
  ঘড়ির কাঁটা রাত নয়টার ঘর স্পর্শ করার সাথে সাথে প্রতিবছরের মতো এবারো 'আল্লাহ আকবর' ধ্বনি উঠতে শুরু হয় গোটা ইরানে। বাসা-বাড়ির ছাদ, মসজিদ, বিপণী বিতান, রাস্তাঘাট ছাড়াও তেহরানের আজাদি ও মিলাদ টাওয়ার থেকেও ভেসে আসে 'আল্লাহু আকবার' ধ্বনি। এ সময় আতশবাজি আর লেজার শো'র ঝলক চোখ জুড়িয়ে দেয় সবার।
  প্রতিবছরের মতো এবারের তেহরানের আজাদি টাওয়ারে আলো, শব্দ, ছবি ও ভিডিও'র মাধ্যমে তুলে ধরা হয় ইসলামি বিপ্লবের রূপকার মরহুম ইমাম খোমেনী ও ইরানের সর্বোচ্চ নেতা আয়াতুল্লাহিল উজমা খামেনেয়ীর বক্তব্য এবং বিপ্লব বিজয়ের সংগ্রামে যারা শহীদ হয়েছেন তাদের আত্মত্যাগের কথা। এছাড়া, ইরানের স্বৈরশাসক রেজা শাহ বিরোধী আন্দোলনের দীর্ঘ সময়কে অপরূপভাবে অল্প সময়ের মধ্যে ফুটিয়ে তোলা হয়েছে আজাদি টাওয়ারে।
  ১৯৭৮ সনের ফেব্রুয়ারী মাসে ইসলামি বিপ্লব যখন চুড়ান্ত বিজয়ের দ্বারপ্রান্তে তখন ইমাম খোমেনী জাতির উদ্দেশে নির্দেশ দেন, তারা যেন একযোগে 'আল্লাহু আকবার' ধ্বনির মাধ্যমে জালিম সরকারের পতন ঘণ্টা বাজায়। ইমামের নির্দেশের ১০ ফেব্রুয়ারি রাতে যখন নিজ নিজ বাড়ির ছাদ থেকে 'আল্লাহু আকবার' ধ্বনি তোলে এবং জালিম শাহ সরকারের সর্বশেষ মুহূর্তের অবসান ঘটে। এর পর দিন থেকে সারা ইরানে ইসলামী সরকার প্রতিষ্ঠিত হয়।#